2020 m. gruodžio 18 d. Bendrojo Teismo (aštuntoji kolegija) nutartis Micreos Food Safety / Komisija
(Byla T‑568/19)
„Ieškinys dėl panaikinimo – Visuomenės sveikata – Reglamentas (EB) Nr. 853/2004 – Produktas, kuriame yra bakteriofagų, naudojamų sumažinti patogeninių bakterijų „Listeria monocytogenes“ kiekį vartoti paruoštuose gyvūninės kilmės maisto produktuose – Prašymo patvirtinti „Listex™ P100“ kaip vartoti paruoštų gyvūninės kilmės maisto produktų dezinfekavimo priemonę atmetimas – Aktas, dėl kurio negalima pareikšti ieškinio – Aktas, kuriuo nesiekiama sukelti privalomų teisinių pasekmių – Tik patvirtinantis aktas – Informacinio pobūdžio aktas – Nepriimtinumas“
1.      Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Aktas, kuriame tik pateikiama pozicija dėl tarpinės ir parengiamosios priemonės –Neįtraukimas
(SESV 263 straipsnis; Parlamento ir Tarybos reglamento Nr. 853/2004 3 straipsnio 2 dalis)
(žr. 37–39, 95, 106–108 punktus)
2.      Ieškinys dėl panaikinimo – Ieškinys dėl sprendimo, patvirtinančio ankstesnį sprendimą, kuris per nustatytą terminą neužginčytas – Nepriimtinumas – Patvirtinančio sprendimo sąvoka – Sprendimas, priimtas peržiūrėjus ankstesnį sprendimą ir remiantis naujais faktais – Neįtraukimas
(SESV 263 straipsnis; Parlamento ir Tarybos reglamentas Nr. 853/2004)
(žr. 51, 56, 58, 71, 73-77, 81, 91, 92 punktus)
3.      Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Komisijos raštas, kuriame tik pateikiamas reglamentuojamojo pobūdžio teisės akto aiškinimas ir tiesiog išreiškiama nuomonė – Neįtraukimas
(SESV 263 straipsnis; Parlamento ir Tarybos reglamento Nr. 853/2004 3 straipsnio 2 dalis)
(žr. 116, 117, 123, 125–133, 135 punktus)
4.      Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Visiškai informatyvaus pobūdžio aktas – Neįtraukimas
(SESV 263 straipsnis; Parlamento ir Tarybos reglamento Nr. 853/2004 3 straipsnio 2 dalis)
(žr. 151, 152, 157, 165 punktus)
Dalykas
SESV 263 straipsniu grindžiamas prašymas panaikinti tariamus 2019 m. birželio 17 d. Komisijos sprendimus, kuriais ji esą, pirma, atmetė pradinį ieškovės prašymą patvirtinti Listex™ P100 kaip vartoti paruoštų gyvūninės kilmės maisto produktų dezinfekavimo priemonę arba persvarstyti šį prašymą, antra, atmetė jos alternatyvų prašymą pripažinti šį produktą nedezinfekuojančia pagalbine perdirbimo medžiaga ir, trečia, uždraudė pateikti šį produktą į Europos Sąjungos rinką kaip šių maisto produktų pagalbinę perdirbimo medžiagą.
Rezoliucinė dalis
1.
Atmesti ieškinį kaip nepriimtiną.
2.
Priteisti iš Micreos Food Safety BV bylinėjimosi išlaidas, įskaitant išlaidas, susijusias su laikinųjų apsaugos priemonių taikymo procedūra.